Susters slaan man dood | Nuus24
Susters slaan man dood
Kaapse man naby inkopiesentrum vermoor
Vier vas vir moord op jong vrou
Johannesburg – Twee vroue is in hegtenis geneem nadat hulle ‘n man in Ncgobo in die Oos-Kaap doodgeslaan het, het die polisie in Mthatha gesê.“Die man het Sondagaand na sy vriendin se huis gegaan en met haar begin baklei en haar toe aangerand,” het lt.kol. Mzukisi Fatyela gesê.“Saam met haar suster, het hulle hom teruggeslaan met alles wat hulle in die hande kon kry. Hulle het hom met stokke geslaan, hom geskop en selfs paraffien oor hom uitgegooi.” Die 40-jarige het reeds gesterf toe polisie by die toneel opgedaag het.Die susters – 34 en 39 jaar oud – sal binnekort in die Ngcobo-landdroshof verskyn.Volg Nuus24 op Twitter - SAPA